tomron87/hebrew-wikipedia-sentences-corpus huggingface dataset:
היא גם שיחקה במיני-סדרה "תחרה" בשנת 1984. לאחר מכן קייטס הייתה כוכבת משנה בסדרת סרטי "גרמלינס".
בסוף שנות ה-80 פנתה קייטס לתפקידים בוגרים יותר.
היא הופיעה ככוכבת משנה בסרט "אלף האורות של ניו יורק" (1988) לצד מייקל ג'יי פוקס.
בשנת 1989 גילמה את דמותה של אייקן ריד בדרמה "לב הדרום" (Heart of Dixie).
על אף שמדובר בתפקיד משנה, דמותה של אייקן הייתה בולטת כמי שמייצגת רוח חופשית ומורדת בתוך חברה דרומית שמרנית; היא הביעה לאורך הסרט את רצונה העז לעזוב את מיסיסיפי, ובסופו של דבר אכן עברה לניו יורק כדי להתחיל חיים חדשים.
אייקן בלטה בשונותה לא רק בדעותיה אלא גם במראה שלה; היא אימצה את סגנון הביטניקית, שכלל לבוש כהה ותסרוקת טבעית (או קצרה) שסתרה את המראה המנופח והמלוקק של חברותיה ללימודים.
מראה זה סימל את הניתוק הרגשי שלה מהערכים השמרניים של הדרום ואת כמיהתה לסצנה האינטלקטואלית של ניו יורק.
כיכבה בסרט הקומדיה השחורה "פרד תתפגר" (Drop Dead Fred) בתור אליזבת קרונין, אישה צעירה שעוברת תקופה קשה בחייה.
אליזבת מתמודדת עם נישואים כושלים, אם שולטת, וקיום אומלל בסך הכל, עד שחברה הדמיוני מהילדות, פרד, מופיע ומכניס אותה למסע של גילוי עצמי.
היא הופיעה על כריכת מגזיני נוער כ"סבנטין", "Tean Beat".
קייטס גם הופיעה על במת התיאטרון בשנת 1985 במחזה אוף ברודוויי "Rich Relations" של דייוויד הנרי הואנג וכיכבה בשנת 1994 בקומדיה הרומנטית "הנסיכה קאראבו".
בשנת 2005 פתחה קייטס בוטיק אופנה בשם Blue Tree בשדרת מדיסון שבניו יורק.
קייטס נישאה בשנת 1989 לשחקן זוכה האוסקר קווין קליין, אותו פגשה כשנבחנה לתפקיד בסרט "החברים של אלכס".
להם שני ילדים: אחת מהן היא הזמרת גרטה קליין הידועה בשם הבמה פרנקי קוסמוס.
פיבה או ויבה היה מלך ממלכת מרסיה.
פיבה היה בנו של קודמו, קראודה, מלך מרסיה ואביהם של פנדה ושל אאווה.
פיבה נולד בשנת 570 לערך ועלה לשלטון בשנת 593. פיבה מלך עד מותו בשנת 606 או 615. ב"כרוניקה האנגלו-סקסונית" פיבה מצוין כאביו של פנדה, אשר מלך אחריו, אולם בכרוניקה זו אין פרטים נוספים אודותיו.
ב"היסטוריה בריטונום" נכתב כי היו לו 12 בנים, וכי פנדה, בנו, מלך אחריו.
על פי ההיסטוריה בריטונום, כל אחד ממלכי בריטניה מאז פנדה ועד שלטונו של קאולוולף הראשון נחשב לאחד מצאצאיו של פיבה.
לפיבה הייתה בת אחת, אשר שמה לא מצוין בכרוניקות, אולם ההיסטוריונים סבורים כי היא הייתה אשתו הראשונה של קנוואל, מלך וסקס.
פיבי בארץ הפלאות הוא סרט קולנוע עצמאי משנת 2009, אשר בוים ונכתב על ידי דניאל ברנז.
הסרט הוקרן בפסטיבל סאנדנס ובפסטיבל ריבר-ראן הבינלאומי.
במרכז העלילה נמצאת ילדה בת 9, פיבי, שככל הנראה מתפתחת אצלה טורדנות כפייתית.
(שמאוחר יותר מסתבר שזו תסמונת טורט עם טורדנות כפייתית נלווית).
בזמן שהיא מתמודדת עם היותה שונה ולא בטוחה, הוריה, שמתמודדים עם המצב שלה כל אחד בדרכו, מתמודדים גם עם מערכת היחסים המסובכת שלהם.
בעקבות כל זאת ובמהלך התפתחות הבעיה, אחותה הקטנה, אוליביה, מרגישה זנוחה - פיבי עסוקה בטקסים שהיא מרגישה שהיא חייבת לעשות בדיוק מושלם, בגלל ההפרעה שמתפתחת אצלה, והוריה, שמנסים להתמודד איתה, נותנים לה את מרב תשומת הלב.
פיבי רוצה להתקבל לתפקיד הראשי, אליס, במחזה בית הספר "אליס בארץ הפלאות", שמונחה על ידי המורה המוזרה לדרמה, גברת דודג'ר.
בעיניה עשיית דבר שהיא לא רוצה לעשות מהווה תמורה עבור משאלותיה, וזה יגרום להגשמתם.
אמא של פיבי מודאגת ממצבה ומבקשת מפסיכולוג שיבדוק אותה, אך לא מסכימה איתו שיש לה בעיה ועומדת על שלה שפיבי נורמלית לחלוטין.
פיבי מתקבלת למחזה בתפקיד "אליס", דבר שגורם לה לחשוב שהטקסים הלא הגיוניים שהיא עושה בתמורה לקבלת דברים שהיא רוצה באמת עובדים, ושבלעדיהם היא לא תצליח במחזה.
כל זאת על אף שהיא היחידה שהמורה לדרמה מחמיאה לה על משחקה.
בעקבות זאת הטקסים של פיבי מתעצמים ואמה מתחילה לדאוג עוד יותר בקשר למצבה.
פיבי מורחקת מהמחזה לאחר שירקה על ילדי כיתתה שהאשימו אותה במות הגרביל, בעקבות כך עצבנותה וטקסיה הכפייתיים גוברים.
אמה של פיבי לוחצת על המנהל להחזיר אותה למחזה, ונוחלת הצלחה, אבל פיבי קופצת ממתלה תאורה בעקבות דחף פנימי ובגלל מעשה זה המורה לדרמה פוטרה כיוון שלא אסרה עליה לעלות למעלה, ופיבי וכיתתה נאלצים לארגן את המחזה בעצמם ולדאוג לחזרות וההצגה.
אמה של פיבי מקבלת לבסוף את העובדה שלבתה אכן יש הפרעה נפשית, ומספרת לבעלה על האבחון הפסיכולוגי של בתם שהסתירה עד עתה.
פיבי מחליטה להסביר לכיתתה על הפרעתה, ובסוף הסרט המחזה עולה למרות כל הקשיים בדרך.
אל פנינג - פיבי ליכטן, ילדה שמתפתחת אצלה תסמונת טורט וטורדנות כפייתית
פליסיטי האפמן - הילרי ליכטן, אמה של פיבי
ביל פולמן - פיטר לכטן, אביה של פיבי
ביילי מדיסון - אוליביה ליכטן, אחותה הצעירה של פיבי
פטרישה קלארקסון - גברת דודג'ר, המורה לדרמה ביית הספר של פיבי
איאן קולטי - חברה היחיד של פיבי לכיתה
ב-14 בינואר הסרט היה מועמד לפרס מטעם הליגה ההומו-לסבית נגד השמצה.
פִּיבִּי בּוּפֶה-הָאֵנִיגֵּן שנולדה ב-16 בפברואר 1967, היא דמות בדיונית, המגולמת על ידי ליסה קודרו, אחת משש הדמויות המרכזיות בסיטקום האמריקאי "חברים".
פיבי הופיעה בכל אחד מ-236 הפרקים בסדרה, החל מפרק הבכורה שהוקרן ב-24 בספטמבר 1994 ועד לפרק הסיום שהוקרן ב-6 במאי 2004. פיבי היא מעסה ומוזיקאית ונודעת בהתנהגותה המפוזרת ויוצאת הדופן.
היא שרה ומנגנת בגיטרה ב"סנטרל פארק", בית הקפה בו חבריה נוהגים לבלות.
על גילומה של פיבי בופה, זכתה קודרו בפרס אמי לבידור בפריים טיים, כמו גם בפרס גילדת שחקני המסך על הופעה יוצאת מן הכלל של שחקנית בסדרה קומית.
בנוסף, הועמדה לקבלת פרס גלובוס הזהב.
בפרק הפיילוט , פיבי נחשבת לאחת מחמשת החברים המקוריים, שותפתה לדירה לשעבר מוניקה (קורטני קוקס), אחיה של מוניקה, רוס (דייוויד שווימר), והשכנים ג'ואי (מאט לה בלאנק) וצ'נדלר (מתיו פרי).
פיבי היא מוזיקאית במקום המפגש הקבוע שלהם, בית הקפה "סנטרל פרק".
היא מנגנת בגיטרה ושרה שירים שכתבה והלחינה בעצמה.
למשך תקופה זמנית, פיבי הוחלפה כזמרת הראשית של הסנטרל פארק על ידי זמרת מקצועית בשם סטפני שיפר (כריסי היינד).
שירה של פיבי, "Smelly Cat", המוצג באותו פרק, מתגלה על ידי חברת תקליטים, ופיבי מככבת בווידאו קליפ עבור השיר, בו קולה מוחלף בקול של זמרת אחרת.
לרוב פיבי מתפרנסת כמעסה, אך באחד הפרקים פיבי עובדת כמזכירה זמנית של צ'נדלר, ובפרק אחר עבדה עם מוניקה בקייטרינג.
במהלך הסדרה מתברר כי אמה של פיבי, לילי בופה, התאבדה כאשר פיבי הייתה בת 14 בערך, באמצעות הרעלת פחמן חד-חמצני.
לאחר מות אמה וכליאת אביה החורג, הפכה פיבי לחסרת בית.
על אף שהיא נחשבת תמהונית ורחפנית, עדיין יש בה מ"חוכמת הרחוב" מימי נערותה.
בסוף העונה השלישית פוגשת פיבי את החברה הטובה ביותר של אמה לילי, אשר לבסוף מתגלה כאמה הביולוגית.
באמצע העונה החמישית פוגשת פיבי את אביה הביולוגי.
לפיבי אחות תאומה זהה, אורסולה בופה, המגולמת גם כן על ידי קודרו.
במקור, דמותה של אורסולה הופיעה כמלצרית בסיטקום האמריקאי "משתגעים מאהבה".
פיבי ואורסולה אינן שומרות על קשר, אך בעונה השנייה היא מתוודעת לקיומו של פרנק ג'וניור, אחיהן למחצה.
לאחר שהשחקנית ליסה קודרו נכנסה להריון, החליטו כותבי הסדרה לשבץ את ההריון גם בעלילת הסדרה.
לכן בעונות 4–5 פיבי משמשת כאם פונדקאית עבור אחיה פרנק ג'וניור וזוגתו.
היא מביאה לעולם את שלושת ילדיהם: פרנק ג'וניור ג'וניור, לסלי וצ'נדלר.
פיבי גדלה במשפחה חד-הורית לאמה, לילי יחד עם אחותה התאומה אורסולה.
אביה נטש אותן, ובהמשך אמה התאבדה בהרעלת פחמן חד-חמצני כשפיבי הייתה נערה מתבגרת.
היא הידרדה למגורים ברחוב, שם למדה "חכמת רחוב" שימושית.
בהמשך העלילה, מגלה פיבי את מקום מגוריו של משפחתו החדשה של אביה, פרנק בופה.
כשהיא מגיעה לביתם, היא מגלה שבינתיים הוא הספיק לנטוש גם אותם, אך מתיידדת עם אחיה למחצה, פרנק ג'וניור.
בהמשך העלילה, מגלה פיבי כי מי שחשבה להיות אמה, לילי, היא למעשה הייתה אמה המאמצת.
אמה הביולוגית היא פיבי אבוט, והיא נקראת על שמה.
לילי, פרנק ופיבי אבוט קיימו מערכת יחסים פוליגמית כשלמדו בתיכון.
פיבי אבוט נכנסה להריון עם התאומות פיבי ואורסולה, ומסרה את התינוקות ללילי ולפרנק.
בינקותה אביה של פיבי, פרנק, ברח והותיר את פיבי אבוט עם שתי התינוקות.
אמה התחתנה בשנית וכך גדלה לצד אבא חורג.
פיבי ואחותה, אורסולה, הן תאומות זהות.
דמותה של אורסולה נצלנית ואנטיפתית, היא אנטיתזה לחברותיות והחיוביות שמאפיינת את פיבי.
במהלך הסדרה פיבי מנסה לחדש את הקשר עם אחותה, ונכשלת.
כשג'ואי יוצא עם אורסולה, פיבי נפגעת מאוד וכועסת עליו.
מסופר שפיבי חיה ברחוב לפחות עד גיל 18, אך במהלך חלק מהסדרה היא חיה עם סבתא שלה, אמא של אמא שלה.
חיה של פיבי מסתוריים מאוד: היא מספרת שטיילה בהמון מקומות בעולם, היא דוברת מספר שפות, ואין פרטים רבים אודות חיה כנערה.
במהלך הסדרה פיבי יוצאת לחפש אחר אביה, ומגלה את אחיה למחצה פרנק.
בעונה 4 היא גם כן מנסה לחפש את אביה, אך מוצאת את אמה הביולוגית- פיבי אבוט.
בעונה 5 של התכנית פיבי משמשת אם פונדקאית לאחיה ואשתו, אליס נייט.
פיבי שומרת על קשר רופף עם אחיה וילדיו, והם מופיעים רק בשלושה פרקים בסדרה.
במהלך עונות הסדרה היו לפיבי מספר רב של בני זוג, ביניהם פיזיקאי בשם דייוויד (האנק עזריה), פסיכולוג בשם רוג'ר (פישר סטיבנס), לוחם ימי בשם ריאן (צ'ארלי שין), לוחם אש בשם וינס (מאט בטאליה) ושוטר בשם גארי (מייקל רפפורט).
בעונה השנייה מתברר כי פיבי נישאה בעבר לדאנקן סאליבן (סטיב זאן), מחליק אמנותי הומוסקסואל ממוצא קנדי, כדי שיתאפשר לו לקבל גרין קארד למשך שש שנים.
סאליבן מבקש מפיבי להתגרש, לאחר שהבין כי הוא שיקר לעצמו על היותו הומו, ולמעשה הוא רוצה להתחתן עם אישה אחרת.
עם זאת רק שתיים ממערכות היחסים שלה היו רציניות, דייוויד המדען, והשנייה עם מייק הניגן.
בעונה הראשונה, במהלך הופעה בבית הקפה פיבי מכירה בחור בשם דייוויד.
מערכת היחסים של השניים לא הייתה ארוכה במיוחד, כיוון שדייוויד שב לעבודתו במינסק.
דייוויד מופיע פעמיים נוספות בסדרה: כשפיבי פוגשת אותו במקרה, שוב, בסנטרל פארק.
הוא מספר לה שהוא בחופשה מעבדותו והגיע לעיר.
הם מבלים ערב אחד עד שהוא צריך לחזור למינסק.
בפעם השנייה בה הוא מופיע מאז שנפרדו בעונה 2, זה כשהפרויקט שלו במינסק נכשל והוא חוזר לניו יורק.
בעונה התשיעית, פיבי וג'ואי החליטו לשדך אחד לשנייה פגישה עיוורת, עמם יצאו יחד לדאבל דייט.
פיבי מצאה שידוך מושלם לג'ואי, בעוד ג'ואי שכח לגמרי מהדייט.
הוא ניסה למצוא במהרה דייט לפיבי, וצעק שם אקראי בבית הקפה.
כשצעק "מייק" הסתובב מייק הניגן, לו ג'ואי הבטיח ארוחה בחינם ופגישה עם בחורה יפה.
מייק הסכים והעמיד פנים שהוא וג'ואי ידידים טובים משכבר הימים.
במהלך הדייט, מגלה פיבי שהשניים למעשה כלל לא מכירים, ומיד מנתקת קשר עם מייק.
בשלב מאוחר יותר, נפגשו השניים שוב בבית הקפה, מייק מתפייס עמה והם קובעים דייט.
הם יוצאים תקופה אך לבסוף נפרדים, לאחר שפיבי מתוודעת לעובדה שמייק לא מעוניין להינשא שוב, עקב כישלון נישואיו הראשונים.
זמן קצר לאחר מכן, דייוויד חוזר אל פיבי, בהופעתו השלישית בסדרה.
הם יוצאים וטסים יחד לברבדוס.
לברבדוס מגיע גם מייק, וכשדייוויד מציע לפיבי נישואין מייק עושה זאת גם כן.
פיבי מסרבת לשניהם, אך חוזרת למייק.
לבסוף הם מתארסים, ומתחתנים בעונה העשירית והאחרונה.
במקור, האנק עזריה, אשר גילם את דמותו של דייוויד, נבחן לגלם את דמותו של ג'ואי.
בשנת 2003 הוא היה מועמד לפרס אמי לבידור בפריים טיים בקטגוריית "שחקן אורח מצטיין בסדרה קומית" על תפקידו בסדרה.
אולם לבסוף זכה ג'ין ויילדר מויל וגרייס.
בדיחה חוזרת בסדרה ואחד מסימני ההיכר של פיבי הוא שירה "Smelly Cat" (חתול מסריח), אשר היא מבצעת בסנטרל פארק.
השיר עוסק בחתול שנדחק על ידי החברה בגלל הסירחון המגעיל שלו כתוצאה מנפיחה ("במה הם מאכילים אותך?").
עם זאת פיבי מזדהה עמו שהרי היא חוותה נידוי חברתי על בשרה.
הבתים מורכבים מרשימה של דרכים אותם מונה פיבי שבהן החתול אינו נאהב ("הם לא ייקחו אותך לווטרינר", "אתה כמובן לא חיית המחמד האהובה עליהם" וכו'), בעוד הפזמון מסתיים במסר מרומם לכל מי ששונה או ייחודי: "זאת לא אשמתך".
כשפיבי פוגשת את אביה הביולוגי מסתבר לה שהשיר מבוסס על שיר ערש שנהג לשיר לה כתינוקת.
מלבד Smelly Cat, פיבי כתבה שירים רבים אחרים שמופיעים בסדרה, וחלקם שזורים בסיפור העלילתי באופן בלתי נפרד.
פַיְבְל מֶלְצֶר (כ"ה באדר ב' תרנ"ז, 25 במרץ 1897 – י"ח באייר תשל"ג, 20 במאי 1973) היה פרשן מקרא, איש חינוך ועסקן ציבור ישראלי, מורה בבית המדרש למורים של "המזרחי", פרשן התנ"ך ב"קול ירושלים" ו"קול ישראל", מנהל בית הספר רוחמה בירושלים, פרופסור באוניברסיטת בר-אילן ובישיבה יוניברסיטי בניו יורק.
פיבל מלצר נולד בעיר קובנה שבליטא (אז בתחום המושב היהודי של האימפריה הרוסית) לרב איסר זלמן מלצר.
בילדותו עבר עם משפחתו לסלוצק.
התחנך בישיבות סלוּצק (שייסד אביו), קֶלם וסלובודקה.
מנעוריו היה פעיל בתנועה הציונית, ואף נאסר על רקע זה.
בשנת תרפ"א (1921) עלה לארץ ישראל.
בשנה שלאחר מכן נסע ללמוד מזרחנות באוניברסיטת ברלין.
בשנת 1926 שב לירושלים, ובה חי עד מותו.
היה מראשי הפעילים של "הפועל המזרחי" בעיר, וייצג אותה בוועד הקהילה של ירושלים ובמפקדת "ההגנה" בעיר.
כיהן כמורה בסמינר למורות של "המזרחי", ואחר כך היה מנהל בית הספר לבנות "רוחמה" במשך 35 שנה.
היה מהוגי פירוש "דעת מקרא" ומעורכיו, וכתב במסגרתו את הפירוש למגילת רות.
עסק בהפצת לימוד התנ"ך, בין השאר על ידי העברת שיחות פרשנות יומיות בקול ירושלים (בתקופת המנדט) ובקול ישראל במסגרת "פרקי היום בתנ"ך", והיה שותף פעיל בחידוני התנ"ך למבוגרים.
מבחר משיחותיו ברדיו נאספו לספר בשם "פני ספר תהילים", שיצא לאור בהוצאת מוסד הרב קוק בשנת תשמ"ג (1982).
על פירוש זה כתב עמיתו ל"דעת מקרא", פרופ' אהרן מירסקי:
היה פעיל בחברה לחקר המקרא בישראל ושימש שופט בחידוני תנ"ך שערכה.
מסופר עליו כי לא היה מעביר שיעור בתנ"ך בטרם קיבל הסכמה מאמו הרבנית בילא הינדא מלצר, שהייתה ידועה בלמדנותה ובבקיאותה, הייתה עורכת את ספרי בעלה ומעירה לתלמידי חכמים שבאו לשוחח עמו בלימוד על טעויותיהם.
עם ייסוד אוניברסיטת בר-אילן בשנת 1955 הצטרף לסגל המחלקה למקרא כמרצה לנבואה וספרות החוכמה.
כיהן כפרופסור בה ובישיבה יוניברסיטי בניו יורק.
כן פעל כעסקן ציבור, ששימש במשך 40 שנה כיו"ר הוועד המנהל של בית חינוך עיוורים בירושלים.
בינואר 1973 הוענק לו התואר "יקיר ירושלים".
פיבל מלצר נפטר בירושלים ב-20 במאי 1973, בתום מחלה קשה.
בהלווייתו, בבית העלמין בהר הזיתים, נכח קהל שרים, רבנים, אישי ציבור ורבים מתלמידיו.
על שמו רחוב בירושלים, סמוך לבית חינוך עיוורים בשכונת קריית משה.
אביו היה הרב איסר זלמן מלצר.
אמו בילא הינדא, הייתה בת הגביר שרגא פייבל פרנק מאלקסוט שבקובנה.
אחותו חנה פרל נישאה לרב אהרן קוטלר, ראש ישיבת קלצק בפולין ומייסד וראש ישיבת לייקווד, ממנהיגי הציבור החרדי בארצות הברית.
אחיו, הרב רפאל צבי יהודה מלצר היה ראש ישיבת הדרום.
אחות נוספת נישאה לרב יצחק מאיר בן מנחם.
נישא בשנת 1925 לשפרה אבל, גיסה היה הרב אברהם אליהו קפלן, ראש בית המדרש לרבנים בברלין.
לבני הזוג נולדו שני ילדים: אפרת ואחריה גוריון שנולד ב-1930. בשנת ה'תש"ג נפטרה אפרת.
כשנה מאוחר יותר, בכ' בחשוון ה'תש"ד נפטרה אשתו שפרה.
הוא נישא בשנית בשנת 1947, ה'תש"ז, לשארלוטה לבית לוינשטיין.
בנו גוריון מלצר כיהן כמנכ"ל חברת תדיראן וכיו"ר דירקטוריון חברת בזק (גוריון נפטר ב-1 באוקטובר 2014).
בנו של גוריון, ארז מלצר (מנהל), היה מנכ"ל חברות אחדות, בהן אפריקה ישראל.
פייוול מעלצער, קינדער-לידער שטאט און דארף, ניו יורק: קינד און קייט, 1928. (שירים לילדים)
פרשת השבוע והפטרתה, ירושלים: החברה לחקר המקרא בישראל – החברה היהודית העולמית לתנ"ך והמחלקה לחינוך ולתרבות בגולה של ההסתדרות הציונית העולמית על ידי הוצאת קריית ספר, 1971 (כתבי החברה לחקר המקרא בישראל, ספר כד).
פני ספר תהלים, ירושלים: מוסד הרב קוק, תשמ"ג 1982.
פִּיבְדֶנֶה (באוקראינית: Південне, ברוסית: Пивденное, פיבדנויה; עד 2024 נקראה יוּזְ'נֶה, באוקראינית: Южне, ברוסית: Южное, יוז'נויה) היא עיר נמל באוקראינה, הממוקמת על חוף הים השחור במחוז אודסה.
לפי מפקד אוכלוסין משנת 2023, מונה אוכלוסייתה 32,000 תושבים.
בשנת 1973, החליטה ממשלת ברית המועצות להקים מרכז תעשייה ותחבורה על שפך נהר גרגורייב, המקושר עם עיר חדשה בסדר גודל של 2,000-30,000 תושבים, עם אפשרות של הגדלה עד 150 אלף תושבים.
הבניה החלה בשנת דצמבר 1976, על הגדה הימנית של אגם סיצ'בסקוגו.
ב-11 במאי 1978 היישוב קיבל את שמו הרשמי "יוז'נה".
ובאותו חודש הוא קיבל מעמד של יישוב עירוני במחוז אודסה.
במקביל הוקמה מועצת היישוב יוז'נה.
והתושבים החלו להתגורר בו בסוף דצמבר של אותה שנה.
ב-2024 שם היישוב שונה לפיבדנה.
כלכלת העיר מבוססת בעיקר על פעילות הנמל, בו נמצא מסוף הנפט החשוב של אוקראינה.
המסוף מסוגל להכיל ספינות עם קיבולת של 100,000 טון, בנמל יש מתקני פחם, עופרת ברזל, נפט, כימיקלים ועוד.
נמל פיבדני הוא הנמל השני בחשיבותו באוקראינה, אחרי נמל אודסה, עם שינוע של 20,700,000 טון בשנת 2005.
לעיר יש קבוצת כדורסל מצליחה בשם חימיק פיבדנה המשחקת בליגת העל האוקראינית.
פיבי ג'יין אליזבת' טונקין היא שחקנית ודוגמנית אוסטרלית.
ידועה בעיקר בתפקידה בסדרת הטלוויזיה האוסטרלית "H2O", ובסדרות הטלוויזיה האמריקאיות "המעגל הסודי", "יומני הערפד" ובסדרת הספין אוף שלה "המקוריים".
מגיל ארבע למדה ריקוד בשיעורי בלט קלאסי, היפ הופ, מחול מודרני וסטפס.
בגיל 12, החלה בשיעורים בתיאטרון האוסטרלי לנוער (Australian Theatre for Young People) ובתיאטרון ווארף (Wharf Theatre).
טונקין הופיעה במספר פרסומות וחתמה בסוכנות Chic Management.
במהלך קריירת הדוגמנות שלה הופיעה במגזינים Girlfriend, Teen Vogue ו-Dolly.
בדצמבר 2005 התקבלה טונקין לתפקיד קליאו סרטורי בתוכנית הטלוויזיה האוסטרלית לנוער "H2O", העוסקת בסיפורן של שלוש נערות שהפכו לבנות ים.
טונקין שיפרה את כישורי השחייה שלה לפני תחילת הצילומים לסדרה.
הסדרה שודרה לראשונה ב-7 ביולי 2006 ומאז שודרה בארצות רבות, עם קהל בין-לאומי של יותר מ-250 מיליון צופים.
כדי לקדם את הסדרה, היא וחבריה השחקנים הראשיים הגישו את פרס הלהקה הטובה ביותר בתחרות Nickelodeon UK Kids' Choice Awards באוקטובר 2007. ב-2008, טונקין הייתה אחת המועמדים בקטגוריית "השחקנית הראשית הטובה ביותר בסדרת טלוויזיה" בפרסי האקדמיה האוסטרלית לאמנויות הקולנוע והטלוויזיה.
הסדרה חודשה לשלוש עונות ופרק סיום העונה שודר ב-16 באפריל 2010.
טונקין הופיעה גם בסדרות הטלוויזיה האוסטרליות "קרוב רחוק" ו-"Packed to the Rafters".
בספטמבר 2010, ערכה טונקין את הופעת הבכורה שלה בסרט, בסרט הפעולה האוסטרלי "מחר, בפרוץ המלחמה" (Tomorrow, When the War Began).
בסרט שיחקה טונקין את תפקידה של פיונה מקסוול העשירה והמתוחה.
בדצמבר 2010 הוכרז על סרט המשך וטונקין צפויה לשחק בו.
בינואר 2011, טונקין עברה ללוס אנג'לס על מנת לקדם קריירת משחק כשחקנית בין-לאומית.
במרץ 2011, היא נבחרה לשחק את תפקידה של פיי צ'מבלין בסדרת הטלוויזיה "המעגל הסודי" של רשת The CW האמריקאית.
הסדרה, השייכת לסוגת הדרמה העל-טבעית, שידרה את פרק הבכורה ב-15 בספטמבר 2011 ליותר מ-3.5 מיליון צופים.
הסדרה עוסקת בקבוצת מכשפים צעירים והתאגדותם יחד כמעגל.
טונקין קיבלה שבחים מהביקורות, שתיארו אותה כשחקנית פורצת הדרך של הסדרה, אשר החלה בתפקיד מצומצם יחסית בפרקים הראשונים והפכה לדמות מרכזית בהמשך.
היא הוצגה במגזין וראייטי כ"פנים חדשות לצפייה".
Online הכתיר אותה כאחת השחקניות פורצות הדרך של שנת 2011. למרות זאת, הסדרה "המעגל הסודי" בוטלה בתאריך 11 במאי 2012, לאחר עונה אחת בלבד.
באוגוסט 2010, לוהקה טונקין לסרט תלת-המימד Bait 3D.
הצילומים נערכו בגולד קוסט שבאוסטרליה והציגו קבוצה של זרים הנקלעת לסופרמרקט לאחר צונאמי יחד עם להקת כרישים לבנים.
באוגוסט 2012, הצטרפה טונקין לצוות השחקנים של הסדרה "יומני הערפד" בתפקיד היילי, חברתו של טיילר.
היא הצטרפה לחברתה השחקנית מסדרת H20, קלייר הולט, אשר מגלמת את דמותה של רבקה מייקלסון בסדרה.
עוד בשנה זו, היא הופיעה בקליפ לשיר "Don't Let Go" של מיילס פישר.
בשנת 2013, החלה לשחק בסדרת הבת לסדרה יומני הערפד, "המקוריים".
זו הסדרה השלישית בה משחקות יחד הולט וטונקין.
במאי 2018 הופיעה טונקין בקמפיין האופנה #findyouruniform של ג'ני קיין לצידן של לארה בינגל וטילין נגוין.
בשנת 2012 פתחה טונקין יחד עם חברתה טרסה פאלמר אתר בשם Yourzenlife העוסק בבריאות.
ביוני 2015 הודיעה כי היא תחדול מפעילותה באתר בשל מחויבויות אחרות.
בשנת 2013 היא החלה לצאת עם השחקן פול וסלי, אך הזוג נפרד באוקטובר 2017, לאחר 4 שנות זוגיות.
+שנהסרטדמותהערות2010מחר, בפרוץ המלחמהפיונה מקסוול2012Bait 3Dג'יימי2014פעם אחרימייבל2016בית ספר במצוראיימי טילטון2019The Place of No Wordsפיבי2022בבילוןג'יין ת'ורנטוןWe Are Gathered Here Todayברנדה סטון2023Transfusionג'סטין2024Night Shiftגוון טיילורTBAAnd on the Eighth DayKid Snowסאני
שנה פרס קטגוריה סדרה/סרט תוצאה 2008 פרסי האקדמיה האוסטרלית לאמנויות הקולנוע והטלוויזיה השחקנית הראשית הטובה ביותר בסדרת טלוויזיה H2Oמועמדות
פיבדנואוקראינסק (אוקראינית: Південноукраїнськ) היא עיר במחוז מיקולאייב, אוקראינה.
ראשיתה של העיר בשנות השבעים של המאה ה-20 עם תחילת ההקמה של תחנת כוח גרעינית באזור.
שמו הראשון של היישוב היה קונסטנטינובקה-2. ב-1987 הוחלט לשנות את שמו ליוז'נואוקראינסק ולהעניק לו מעמד של עיר.
שרה פיבי ניקולס היא שחקנית קולנוע, טלוויזיה ותיאטרון אנגלייה.
ידועה מתפקידה כקורדליה פלייט בסדרה "חמדת ימים" ובתפקיד אימו של ג'ון מריק בסרט "איש הפיל".
כילדה הופיעה בשם שרה ניקולס ושיחקה בסרטים אחדים לצידם של הוריה ואחותה קייט.
בשנות העשרים שלה הופיעה בסרטו של דייוויד לינץ' "איש הפיל", בסרט "The Missionary" של מייקל פיילין ובתפקיד הידוע ביותר שלה כקורדליה פלייט בסדרה "חמדת ימים".
מאז לרוב הופיעה ניקולס בתיאטרון ובטלוויזיה.
הופעת הבכורה שלה בתיאטרון הייתה בשנת 1978 במחזה "Whose Life Is It Anyway?" בבימויו של מייקל לינדזי-הוג .
עוד שיחקה במחזה "שלוש אחיות" לצידה של ונסה רדגרייב, בגרסה עטורת השבחים של "An Inspector Calls" של סטיבן דלדרי שהועלתה בתיאטרון המלכותי הלאומי, במחזה זוכה פרס אוליבייה "Pravda" שיחקה לצידו של אנתוני הופקינס וכן הופיעה במחזה "היסטריה" של טרי ג'ונסון.
על הופעתה ב-2008 בהפקה המחודשת של הווסט אנד של המחזה "The Vortex" מאת נואל קאוורד וב-2009 ב-"Waste" מאת הרלי גרנוויל-ברקר זכתה בפרס "Clarence Derwent" מטעם איגוד השחקנים הבריטי (Equity).
במחזה "תמונות מהוצאה להורג" מאת הווארד ברקר, בהפקת התיאטרון המלכותי הלאומי, גילמה את מבקרת האמנות ריוורה.
ב-1995 השתתפה ניקולס בסרט הטלוויזיה "אהבה כמוסה" עיבוד לרומן "הטיית לב" מאת ג'יין אוסטן.
היא הופיעה בתפקיד אורח במספר סדרות מתח כמו "קוואנה QC", "החשוד העיקרי", "רציחות במידסומר", "לואיס", "המלחמה של פויל" ו"עיניים שלי" בכיכובו של קלייב אוון.
בספיישל חג המולד של שנת 2012 השתתפה בסדרת הדרמה התקופתית "אחוזת דאונטון" בתפקיד המרקיזה מפלינטשיר.
היא שבה לגלם את התפקיד בעונה של שנת 2014.
ניקולס שיחקה בסרטים אחדים שביים בעלה צ'ארלס סטארידג', בהם העיבוד לטלוויזיה של "מסעות גוליבר" מ-1995, שם גילמה את קיסרית ליליפוט, ובסרט הקולנוע "סיפורי פיות" מ-1997.
ב-6 ביולי 1985 התחתנה ניקולס עם הבמאי צ'ארלס סטארידג'.
לבני הזוג יש שני בנים ובת.
בנם טום סטארידג' אף הוא שחקן.
שנה שם שם באנגלית תפקיד הערות 1964 The Pumpkin Eater אלזיבת' 1965 Dr.
2019 בגידה Traitors פריפי סימונדס סדרת טלוויזיה (2 פרקים) 2021 שערורייה בריטית למדי (אנ') A Very British Scandal הלן וויגהאם מיני-סדרה 2022 אנטומיה של שערורייה Anatomy of a Scandal טאפנס וייטהאוס, אמו של ג'יימס מיני-סדרה 2024 אריק (אנ') Eric אן אנדרסון מיני-סדרה
פיבי מרי וולר-ברידג' היא שחקנית, תסריטאית, סופרת, מחזאית ובמאית אנגלייה, הפעילה בתיאטרון ובטלוויזיה, זוכת פרס אמי, פרס גלובוס הזהב ופרס גילדת שחקני המסך.
וולר-ברידג' נולדה במערב לונדון, בתם של מייקל ותרזה וולר-ברידג'.
היא גדלה באילינג שבמערב לונדון.
יש לה אחות מבוגרת ממנה, איזבל וולר ברידג', שהיא מלחינה והלחינה את המוזיקה לסדרה "פליבג", ואח צעיר ממנה, ג'ספר וולר ברידג', שהוא מנהל מוזיקלי.
למדה בבית הספר הקתולי לבנות "סנט אוגוסטין פריורי" ברובע אילינג.
ובהמשך בבית הספר העצמאי DLD קולג' לונדון שבשכונת מרילבון בלונדון.
היא התקבלה לטריניטי קולג' בדבלין ותכננה ללמוד אנגלית, אבל סיימה תואר באקדמיה המלכותית לאמנות הדרמה בלונדון.
ב-2009 הופיעה וולר-ברידג' לראשונה בתיאטרון במחזה "Roaring Trade" בתיאטרון סוהו.
וולר-ברידג' השתתפה בעונה השנייה של סדרת הדרמה "ברודצ'רץ'".
כמחזאית היא כתבה את סדרת המחזות "Good.
ב-2013 כיכבה וולר-ברידג' בפרק בסדרה "Bad Education" בתפקיד אינדיה.
ב-2016 כתבה וולר-ברידג' שני סיטקומים וגם כיכבה בהם.
האחד "קראשינג" עבור ערוץ 4, והשני עיבוד של המחזה "פליבג" עבור BBC Three.
אחרי השידור הראשון בערוץ BBC Three, שודרה הסדרה פליבג בערוץ BBC Two החל מאוגוסט 2016. הסדרה נבחרה לשירות פריים וידאו ושודרה בארצות הברית החל מספטמבר 2016.
וולר-ברידג' היא המנהלת האמנותית של פרויקט DryWrite Theatre Company יחד עם חברתה, ויקי ג'ונס.
השתיים נפגשו והתיידדו כשעבדו יחד בהפקות תיאטרון.
בתחילת שנת 2021 רקדה ושיחקה לצד הארי סטיילס בקליפ של השיר שלו "Treat People with Kindness".
וולר-ברידג' חיה בקנסל רייז שבלונדון.
בשנים 2014–2018 הייתה נשואה לאיש הטלוויזיה האירי, קונור וודמן.
מאז 2018 היא בזוגיות עם המחזאי והבמאי האירי-בריטי מרטין מקדונה.
שנה סרט תפקיד הערות 2011 אלברט נובס ויקונט יארל אשת הברזל סוזי 2015דייט בהפתעה קייטי 2017 להתראות כריסטופר רובין מרי בראון 2018 סולו: סיפור מלחמת הכוכבים2023אינדיאנה ג'ונס וחוגת הגורל הלנהמועמדת פרס סאטורן לשחקנית המשנה הטובה ביותר בסרט (2024)2024חברים דמיוניים2025A Big Bold Beautiful Journey
2010: "Tribes", תיאטרון רויאל קורט
2011: "Hay Fever", תיאטרון נואל קאוורד
2012: "Mydidae", תיאטרון סוהו / טרפלגר סטודיוס
2008: "הלילה השנים עשר", ספרייט פרודקשנס
פיב"א אמריקאפ 2017 היא האליפות ה-18 שנערכה על ידי פיב"א אמריקה.
זו הייתה התחרות הראשונה תחת שם חדש.
לראשונה אליפות נערכה במספר מדינות:
מדיין, קוליסאו איוואן זה בדו, 6,000 מקומות
מונטווידאו, ארמון פניארול, 4,700 מקומות
באיה בלנקה, אסטדיו אוסבלדו קסאנובה, 3,950 מקומות
קורדובה, אורפאו סופרדומו, 13,000 מקומות
ארצות הברית זכתה באליפות בפעם השביעית בתולדותיה.
ארגנטינה, קולומביה ואורוגוואי העפילו כמערכות.
תחילה המשחקים נערכו בשלושה בתים.
מנצחי הבתים וארגנטינה (כמערכת ראשית) המשיכו למשחקי הפלייאוף.
מיקוןקבוצהמשחקיםניצחונותהפסדיםסלי זכותסלי חובההפרש סלים נקודות1330263206 576
מיקוןקבוצהמשחקיםניצחונותהפסדיםסלי זכותסלי חובההפרש סלים נקודות1330243178 656
השחקן המצטיין - ג'מיל וורני ()
מלך הריבאונדים - אנדרו ניקולסון () - 10.0 ריבאונדים למשחק
מלך האסיסטים - פולביו דה אסיס () - 7.0 אסיסטים למשחק
פיבי הרסט הייתה נדבנית אמריקאית פמיניסטית וסופרג'יסטית אשר תרמה רבות בעיקר בתחומי ההשכלה, החינוך וזכויות האישה.
בין הנשים המערביות הראשונות אשר המירו דתן לדת הבהאא'ית.
הרסט נולדה בסנט קלייר, מיזורי, במחוז פרנקלין.
הוריה היו דרוסילה ורנדולף ווקר אפרסון.
בילדותה עזרה לאביה בעניינים פיננסיים בחנות המשפחה.
היא למדה צרפתית, למדה פסנתר, ובשנותיה הראשונות רצתה להיות מורה.
ב-15 ביוני 1862, בגיל 19, נישאה לג'ורג' הרסט, שחזר לסנט קלייר שנתיים קודם כדי לטפל באמו שהייתה על ערש דווי, וכך פגש את פיבי.
לבנם קראו ויליאם רנדולף הרסט.
הרסט הפכה לתורמת גדולה בשנות ה-80 של המאה ה-19. היא הייתה נדבנית מרכזית של אוניברסיטת קליפורניה בברקלי וחברת הנהלה בכירה מ-1897 ועד מותה.
באותה שנה היא תרמה להקמת הקונגרס הלאומי לאמהות, שהתפתח בסופו של דבר לארגון הלאומי להורים.
בשנת 1900 ייסדה בית ספר קתדרלי לאומי לבנות בוושינגטון הבירה.
בית הספר היסודי ציבורי ליד בית הספר הקתדרלי הלאומי נקרא על שמה.
הרסט ניהלה את אגודת גן הילדים 'שער הזהב' והייתה הנשיאה הראשונה של מועדון המאה של קליפורניה.
בשנת 1902 מימנה את בנייתו של בית הספר, הכשירה מורים לגנים ולכיתות, והקימה את משרדי אגודת גן הילדים.
האגודה 'גולדן גייט', הייתה מורכבת מ-26 בתי ספר, עד רעידת האדמה בסן פרנסיסקו בשנת 1906.
הרסט מימנה את 'ספריית הרסט' באנקונדה מונטנה בשנת 1898 ושמרה על הספרייה עד 1904. כמו כן, תרמה כסף רב לשיקום כנסיות, למשל כנסיית פוהיק בווירג'יניה.
בשנת 1901 ייסדה את מוזיאון האנתרופולוגיה של אוניברסיטת קליפורניה, אשר שמו שונה בשנת 1992 למוזיאון האנתרופולוגיה של שם פיבי א' הרסט, במסגרת חגיגות העשור התשיעי של המוזיאון.
האוסף המקורי במוזיאון כלל כ-230 אלף פריטים שמייצגים תרבויות לאורך ההיסטוריה.
המוזיאון מכיל כיום כ -3.8 מיליון פריטים.
פיבי הרסט תרמה למעלה מ-60,000 פריטים למוזיאון במהלך חייה.
היא מימנה משלחות ארכאולוגיות ואנתרופולוגיות כגון משלחת פפר-הרסט (1895–1897) בחוף פלורידה, ליד טרפון ספרינגס.
מטרת המשלחות הייתה לאפשר לאנתרופולוגים ולארכאולוגים ללמוד ולאסוף פריטים תרבותיים.
הבולטים ביותר הם מסעות 1899 במצרים מאת הארכאולוג האמריקאי ג'ורג 'א.
רייזנר ובפרו של הארכאולוג הגרמני מקס אולה.
משלחות אלו מצאו בין היתר פריטים רבים המתועדים היטב באוסף המוזיאון.
בין אלה כ-20,000 חפצים מצריים עתיקים, האוסף המצרי הגדול ביותר ממערב לשיקגו.
פיבי הרסט הבינה את חשיבותו של מוזיאון כזה בשימור התרבות המקומית של קליפורניה.
קרובר ותלמידיו תיעדו את ילידי קליפורניה על ידי צילומים, הקלטות שמע, טקסטים וממצאים.
מחקר זה סייע לשמר כ-250,000 פריטים של ילידי קליפורניה, שהוא האוסף הרחב ביותר בעולם מסוג זה ונגיש לסטודנטים ולחוקרים במוזיאון לבדיקה.
הגלריה ממוקמת בקמפוס אוניברסיטת ברקלי בקליפורניה וזמינה לציבור.
הרסט מונתה לסגנית אגודת הנשים של מאונט ורנון, מ-1889 עד 1918. היא תרמה כסף רב לשיקום ביתו של ג'ורג' וושינגטון, על ידי ריהוט מהאגודה, ופריטים מוושינגטון.
כמו כן, מימנה פרויקטים חדשים ששיפרו את חוויית הביקור שם.
קרן ויליאם רנדולף הרסט המשיכה לממן פרויקטים במאונט ורנון לזכרה.
הרסט גדלה בחברה הפרסביטריאנית של קמברלנד בשנות הארבעים של המאה ה-19. בשנת 1898 היא המירה את דתה לדת הבהאא'ית, והייתה לה נגיעה גדולה בהפצת הדת בארצות הברית.
בנובמבר של אותה שנה נעצרו הרסט, לואה גטסינגר ואחרות, בפריז, בדרכן לארץ ישראל.
הן פגשו לפתע את מיי בולס, אמריקנית ידועה באמונתה הבהאא'ית, אשר הייתה במצב בריאותי לא טוב.
הרסט הזמינה את בולס להצטרף אליהן למסע לארץ-ישראל, מתוך אמונה שהאוויר שם יגרום לה להחלים.
מטרת הנסיעה לארץ ישראל הייתה עלייה לרגל, לביקור ראש הדת הבהאית אז: עבד אל-בהאא'.
הקבוצה הגיעה לעכו ולחיפה בארץ ישראל העות'מאנית ב-14 בדצמבר 1898. הרסט כתבה אחר כך: "שלושת הימים האלה היו הימים הבלתי נשכחים בחיי".
באוקטובר 1912 היא הזמינה את עבד אל-בהאא', שנסע ברחבי ארצות הברית, לשהות בביתה סוף שבוע ארוך, אף-על-פי שבאותו זמן התרחקה מן הדת הבהאא'ית.
במהלך שהותו, ציין עבד אל-בהאא' כי כל מי שניסה לסחוט כסף או סחורה מאחרים לא נחשב בהאא'י אמיתי.
הרסט הייתה קורבן של תקרית כזאת, שגרמה לניכור שלה.
פיבי הרסט נפטרה בביתה בפלזנטון, קליפורניה, בגיל 76, ב-13 באפריל 1919, במהלך מגפת שפעת בשנים 1918–1919, ונקברה בבית הקברות סייפרס לאון , קולמה, סאן מתאו, קליפורניה.
יחד איתה קבורים שם גם בנה ובעלה - ויליאם רנדולף הרסט וג'ורג' הרסט.
פיבי רוגורו היא יוצרת סרטים, במאית ומפיקה קנייתית, הידועה בשל הסרט 18 Hours, שזכה בפרס הסרט הטוב ביותר בפרסי הקהל לקולנוע "אפריקה מג'יק" (AMVCA) לשנת 2018. היה זה הסרט הקנייתי הראשון שהיה מועמד לפרס זה, ובעקבות מעמד זה, גם הראשון לזכות בו.
רוגורו נולדה בקניה וחייתה עם הוריה בנאקורו עד שעברה ללימורו עם אמה, אחרי שהוריה התגרשו.
בגיל 11, עברה לגור באנגליה.
לאחר סיום התיכון בפיטרבורו, בממלכה המאוחדת, היא המשיכה ללימודי תואר ראשון ביחסים בינלאומיים ואנתרופולוגיה באוניברסיטת לונדון.
היא בחרה בתואר המשולב מתוך עניין להבין תרבויות שונות ורעיונות הקשורים בהם, כמו שהיא גם מאמינה בשוויון מגדרי והצמה נשית באמצעות חינוך, קולנוע, ופיתוח.
היא סיימה את התואר ביולי 2018.
רוגורו חוותה את הפריצה הגדולה שלה בתור הקנייתית הראשונה לזכות בפרס בינלאומי ב-2014, בגיל 17, בתחרות העבדות המודרנית שנערכה בלונדון.
היא זכתה בפרס "יוצרת הקולנוע הצעירה" עם סרטה "Saidia".
ייחוד הסרט גם היה בשל התקציב הנמוך שלו, שכן הוא צולם כולו בעזרת מכשיר iphone 4s.
בחודש אוקטובר 2015, בגיל 18, רוגורו הוזמנה לדבר בבית הלורדים, שם נשאה נאום על מנהיגות נשית במסגרת חגיגות יום הילדה הבינלאומי.
בנוסף, זכתה רוגורו בפרסים נוספים:
פרס "הישג צעיר" בפרסי Women4Africa, לונדון, 2016.
פרס "הישג צעיר" בוועידת נשים אפריקאיות באירופה, ז'נבה, 2015.
"The Nostalgic Mind of a Young Diaspora Woman" - פרק שכתבה רוגורו בספר על התפוצה האפריקאית באירופה.
פיבי ארל , הידועה בשם הנשואים שלה: פיבי דיטון ופיבי מקינטייר, הייתה ציירת אנגלייה שמונתה כציירת הפרחים של המלכה אדליידה.
נולדה ב-1 בספטמבר 1790 והוטבלה ב-3 באוקטובר 1790 בכנסיית מרילבו בלונדון, היא הייתה ילדם הראשון של הצייר ממסצ'וסטס ג'יימס ארל וג'ורג'יאנה קרוליין פילקינגטון (1757–1838), בתו האירית של ג'ון קרטרט פילקינגטון.
אחיה הצעיר, גם הוא היה אמן, אוגוסטוס ארל ואחיה למחצה הבכור היה האדמירל ויליאם הנרי סמית'.
ב־22 ביוני 1812 בכנסיית סנט פנקראס הישנה בלונדון היא התחתנה עם הצייר דניס דיטון ונולדו להם שני בנים, הראשון לא חי זמן רב ואילו השני, הנרי דניס דיטון (1817–1874), הפך לקצין בצבא הבריטי.
בשנת 1820 התקבלה עבודתה לראשונה לתערוכת הקיץ של האקדמיה המלכותית לאמנויות והיא הציגה שם במשך חלק ניכר משאר חייה.
האגודה המלכותית של אמנים בריטים הציגה גם את עבודותיה משנת 1825 והיא הוצגה גם במוסד הבריטי.
כשהבריאות הנפשית של בעלה החלה להתדרדר, היא עברה איתו ועם בנם שנותר בחיים לברטאן, וחזרה לאנגליה לאחר מותו בשנת 1827. היא התיישבה בעיירת הספא לימינגטון והחלה לאסוף קהל לקוחות כמורה לציור, רישום ופיסול בשעווה.
המוניטין שלה גדל לרמה הלאומית, בשנת 1830 כאשר קיבלה את תפקיד ציירת הפירות והפרחים של המלכה אדלייד.
היא גרה קרוב לסטרטפורד-אפון-אבון, ובשנת 1835 הפיקה ספר ליתוגרפיות בצבעי יד בשם "Relics of Shakespeare" ועבודותיה הוצגו באקדמיה הסקוטית המלכותית בשנת 1837.
בשנת 1838 לאחר מותה של אחותה למחצה אליזבת סמית' (1787–1838), אשתו של ג'יימס מאריי (1779–1847), פיבי קיבלה את האחריות במקום אחותה לטפל בדוכס ג'ון מוריי החולה, ומכרה את עסקיה בלימינגטון.
ב-7 בפברואר 1839 היא התחתנה, פעם שנייה, עם פטריק מקינטייר, בכיר בחברת ביטוח חיים של הממלכה המאוחדת, שעבר איתה לטפל בדוכס החולה.
לאחר מותו של הדוכס בשנת 1846, עברו השניים לקנזינגטון והצליחו לצאת לחופשה ארוכה באירופה.
היא הוצגה בפעם האחרונה באקדמיה המלכותית בשנת 1854,
היא נפטרה באדינבורו ב־11 בדצמבר 1863 במהלך ביקור משפחתי.
פיבי לוסיל ברידג'רס , היא זמרת אמריקאית.
ברידג'רס הוציאה את אלבומה הראשון, Stranger in the Alps, בשנת 2017, ואחריו הוציאה את אלבומה השני Punisher בשנת 2020. שני אלבומיה זכו לשבחים.
לאור הצלחתה של אלבומה השני, הועמדה ברידג'רס ל-4 פרסי גראמי בטקס פרסי גראמי ה-63, כולל פרס תגלית השנה.
פיבי לוסיל ברידג'רס נולדה ב-17 באוגוסט 1994 בפסדינה, קליפורניה, שם גדלה.
בילתה בחלק מילדותה באוקיה, קליפורניה.
בתחילת הקריירה שלה, ברידג'רס שרה וניגנה בלהקות שונות.
לאחר זמן מה פגשה את ריאן אדמס, והוא הפיק את סינגל הבכורה שלה, Killer, והוציא אותו בחברת התקליטים שלו, PAX AM.
באותו הזמן השניים החלו לנהל מערכת יחסים.
ב-2016, השתתפה ברידג'רס בסיבוב ההופעות של ג'וליאן בייקר בארצות הברית.
ביוני 2017, ברידג'רס חתמה בחברת התקליטים דד אושנס.
ב-22 בספטמבר 2017, הוציאה את אלבומה הראשון, Stranger in the Alps.
ב-12 במרץ 2018, האלבום קיבל את התואר "האלבום הטוב ביותר של שנת 2017" מהאתר Pebbal.
ב-3 במרץ 2018 הופיעה ברידג'רס בתוכנית הבוקר CBS This Morning ושרה שני שירים מתוך האלבום, "Motion Sickness" ו-"Scott Street".
ב-26 בפברואר 2020, הוציאה ברידג'רס את השיר "Garden Song" ביחד עם וידאו קליפ.
ב-3 באפריל, פרסמו ה-1975 את הסינגל שלהם "Jesus Christ 2005 Bless America" בו ברידג'רס השתתפה.
בנוסף אליו, השתתפה ב-3 שירים נוספים מאותו אלבום.
ב-9 באפריל, הוציאה ברידג'רס את השיר "Kyoto" והודיעה דרך פוסט באינסטגרם על צאת אלבומה השני, Punisher, ב-19 ביוני 2020, אך הוא יצא יום קודם, ב-18 ביוני.
ברידג'רס טענה כי "אני לא [דוחה] את פרסום האלבום עד שהכל יחזור להיות 'נורמלי' שוב [בעקבות משבר הקורונה] כי אני לא חושבת שזה צריך לקרות.
הנה האלבום, קצת מוקדם יותר." תחילה, הביקורות לאלבום היו חיוביות.
הפורטי-פייב העניק לאלבום חמישה כוכבים, ומגזין פיצ'פורק נתן לו ציון של 8.7 מתוך 10. Punisher הגיע למקום השישי במצעד האלבומים הבריטי, בשבוע שנגמר ב-2 ביולי 2020. באותו חודש שוחרר שיר I Know the End.
ב-5 באוקטובר 2020 ברידג'רס וחברת התקליטים שלה, דד אושנס, שיתפו פעולה כדי להקים את חברת התקליטים החדשה של ברידגר'ס, הנקראת Saddest Factory.
בזמן שחיכתה לתוצאות הבחירות לנשיאות ארצות הברית 2020, ב-3 בנובמבר, ברידג'רס צייצה בטוויטר שתפרסם גרסת כיסוי לשיר "Iris" של הגו גו דולס אם המתמודד לנשיאות דונלד טראמפ יפסיד.
גרסת הכיסוי, שהוקלטה כדואט ביחד עם מגי רוג'רס בשם פיבי & מגי, פורסמה באופן מוגבל ליום אחד באתר Bandcamp ב-13 בנובמבר וזכתה ל-28,000 הורדות.
ההכנסות שלה הועברו לארגון Stacy Abrams' Fair Fight כדי לתמוך בבחירות הוגנות במדינת ג'ורג'יה.
אף על פי שהשיר היה זמין רק ליום אחד, Billboard הודיעו כי השיר יכול להופיע במצעדי המכירות הדיגיטליות.
ב-10 בנובמבר, הודיעה ברידגר'ס על פרסום מיני אלבום הנקרא Copycat Killer שפורסם באופן דיגיטלי ב-20 בנובמבר.
ברידג'רס הועמדה ל-4 פרסים בטקס פרסי גראמי ה-63, כולל תגלית השנה, ביצוע הרוק הטוב ביותר, שיר הרוק הטוב ביותר, והאלבום האלטרנטיבי הטוב ביותר.
בשנת 2021, השתתפה בשיר "Nothing New" של הזמרת-יוצרת האמריקאית, טיילור סוויפט, שנכלל ב-.
ברידג'רס יצאה עם ריאן אדמס מתחילת 2014, עד שלבסוף נפרדו; השיר "Motion Sickness" הוא על מערכת היחסים ביניהם.
ביחד עם מספר נשים אחרות, ברידג'רס האשימה את אדמס בהטרדה מינית בכתבה של הניו-יורק טיימס משנת 2019.
משנת 2020 עד שנת 2022 יצאה עם השחקן פול מסקל
לאחר שהשניים נפרדו החלה לצאת עם הקומיקאי בו ברנהם
בנוסף לכך, צייצה בטוויטר "האם יש יום הערכה לטיילור סוויפט" כאות הערכה להשפעה שלה עליה.
שנהפרסקטגוריהעבודה מועמדתתוצאה2024פרס גראמיאלבום השנהThe Record (בתור פזמונאית)ביצוע הפופ הטוב ביותר של צמד/להקה"Ghost in the Machine"שיר הרוק הטוב ביותר"Not Strong Enough" (בתור פזמונאית)
פיבי פוקס סולר היא שחקנית אנגלייה.
היא בתם של השחקנים סטיוארט פוקס ופרו קלארק.
היא למדה משחק באקדמיה המלכותית לאמנות הדרמה (RADA).
ב-2010 הופיעה במחזה "חודש בכפר" מאת איוואן טורגנייב בתיאטרון פסטיבל צ'יצ'סטר.
בשנה לאחר מכן כיכבה במחזה "כטוב בעיניכם" בתיאטרון רוז שבקינגסטון, במחזה "The Acid Test" בתיאטרון רויאל קורט, ובמחזה "There Is A War" בתיאטרון הלאומי.
על הופעותיה אלה הייתה פוקס מועמדת בשנת 2011 לפרס התיאטרון של איבנינג סטנדרד לשחקנית החדשה המצטיינת.
ב-2011 נכללה פוקס ברשימת "כוכבי המחר" של Screen International.
ב-2012 הופיע פוקס בתפקיד גרייס בסדרת הטלוויזיה "Switch" אודות מכשפות החיות בעיר.
ב-2014 שיחקה בסדרה "המוסקטרים" בתפקיד הדוכסית סאבוי.
עוד באותה שנה הופיעה בסרט הטלוויזיה "משורר בניו יורק", ובסרט "האישה בשחור: מלאך המוות".
ב-2015 גילמה פוקס את דמותה של האמנית ואנסה בל בדרמה "Life in Squares" של ה-BBC אודות קבוצת בלומסברי, והופיעה בסרט המתח "עין בשמיים".
פוקס נשואה לשחקן קייל סולר אותו הכירה כשלמדה ב-RADA.
פיבי הארייט דינבור היא שחקנית אנגלייה, מוכרת בשל תפקידיה בסדרות "עלילות דיקנס" (2015–2016), "סנאץ'" (2017–2018), "יאנגר" (2017–2021) ובזכות תפקידה בתור דפני ברידג'רטון בסדרה "ברידג'רטון" (2020–2022); עליו קיבלה מועמדות לפרס סטלייט.
דינבור נולדה במנצ'סטר שבאנגליה לטים דינבור והשחקנית סאלי דינבור .
יש לה אח צעיר בשם סמואל ואחות צעירה בשם הארייט.
היא למדה בבית הספר צ'ידל הולם .
בשנת 2009 קיבלה דינבור את תפקידה הראשון בדמות שיבון מיילי בעונה החמישית של הסדרה "ווטרלו רואד" .
היא הופיעה גם במספר דרמות בריטיות כמו "מונרו" ו"המוסקטרים".
היה לה תפקיד משנה בדרמה "נשות האסירים" ששודרה ברשת BBC כשגילמה את דמותה של לורן, בתו של גנגסטר.
בשנת 2014 הופיעה בעונה השנייה של הסדרה "הכפר" ובשנים 2015–2016 גילמה את מרתה קרצ'יט בסדרה "עלילות דיקנס".
בשנת 2016 פורסם כי דינבור תככב לצד לוק פסקואלינו ורופרט גרינט בקומדיית הפשע "סנאץ'" , ובכך ביצעה את הופעת הבכורה שלה בטלוויזיה האמריקאית.
הסדרה שודרה לראשונה ב-16 במרץ 2017 ובהמשך חודשה לעונה שנייה.
בשנת 2017 הצטרפה דינבור לצוות השחקנים של סדרת הדרמה הקומית "יאנגר" בתפקיד קלייר.
בשנת 2019 היא לוהקה לתפקיד ראשי בסדרת הדרמה התקופתית של נטפליקס, "ברידג'רטון", בתפקיד דפני ברידג'רטון.
הסדרה עלתה לאוויר בדצמבר 2020. היא חזרה על תפקידה בעונה השנייה של הסדרה.
דינבור אישרה כי דמותה לא תופיע בעונה השלישית.
בשנת 2021 עשתה דינבור את הופעת הבכורה שלה בסרט עלילתי בתור הקרמיקאית קלריס קליף בסרט הביוגרפי "The Colour Room".
באפריל 2022, דינבור כיכבה כגרסה בדיונית של עצמה בגרסה המחודשת הבריטית ל-"10 אחוז" ב-אותו השם.
הסדרה עלתה באמזון פריים וידאו.
בשנת 2023, דינבור כיכבה בסרט הביוגרפי של נטפליקס, "Bank of Dave", לצד רורי קיניר, וכיכבה לצדו של אלדן ארנרייך בסרט המותחן האירוטי "משחק הוגן" שעלה בפסטיבל סאנדנס ומאוחר יותר נמכר לנטפליקס.
באוגוסט 2025 צפוי לצאת המותחן "Beneath the Storm" בו היא מככבת.
מאוחר יותר בשנה זו צפויה לצאת לאור הקומדיה האפלה "Famous" של A24, בה היא מככבת לצד זאק אפרון.
במרץ 2025 פורסם כי דינבור תככב לצד ג'וזף גורדון-לוויט בסרט "Pendulum" המתואר כמותחן אימה ועוקב אחר זוג צעיר, פטריק (גורדון-לוויט) ואביגייל (דיינבור), שיוצאים לריטריט רוחני בניו מקסיקו כדי להחלים מאירוע טראומטי.
בחודש מאי 2024, דווח כי דינבור התארסה לבן זוגה השחקן קמרון פולר .
+שנהסרטתפקידהערות2021The Colour Roomקלריס קליף2023הבנק של דייב (אנ')אלכסנדרהמשחק הוגןאמילי מאיירס2025יום השנהליזהיורשת (אנ')מאיהBeneath the StormFamousPendulumאביגייל
שנהסדרהתפקידהערות2009–2010דרך ווטרלו שיבון מייליתפקיד ראשי (עונה 5); 20 פרקים2011Monroe פיבי קורמקפרק: "Episode Four"2012–2013נשות האסירים לורן10 פרקים2014הכפר פיבי רנדלתפקיד ראשי (עונה 2); 6 פרקים2015המוסקטריםקמילפרק: "The Prodigal Father"2015–2016עלילות דיקנסמרתה קרצ'יט11 פרקים2017–2018סנאץ' לוטי מוטתפקיד ראשי (2 עונות); 20 פרקים2017–2021יאנגרקלייר או'בריאן17 פרקים2020–2022ברידג'רטוןדפני ברידג'רטוןתפקיד ראשי (2 עונות); 16 פרקים
מועמדת פרס סטלייט לשחקנית הטובה ביותר בסדרת דרמה (2021)202210 אחוזעצמהפרק: "Episode #1.5"
פיב"א אמריקאפ 2022 הייתה המהדורה ה-19 של אליפות האמריקות בכדורסל (המכונה גם אמריקאפ), הטורניר המרכזי של נבחרות כדורסל הגברים של פיב"א אמריקה.
הטורניר נערך ברסיפה, ברזיל,והיה אמור להתקיים במקור ב-2021, אך הוא נדחה בעקבות מגפת הקורונה ל-2 עד 11 בספטמבר 2022.
המשחקים נערכו ברסיפה באולם Ginásio de Esportes Geraldo Magalhães שמכיל 15,000 צופים.
בטורניר השתתפו 12 נבחרות, וזכתה בו , שניצחה בגמר את כדי להבטיח את התואר השלישי שלה.
זכתה במדליית הארד עם ניצחון על .
12 נבחרות העפילו לטורניר הגמר: 3 מאמריקה הצפונית, 4 מאמריקה המרכזית והקריביים ו-5 מאמריקה הדרומית.
הגרלת הבתים התקיימה ב-29 במרץ 2022 במיאמי, ארצות הברית.
הנבחרות חולקו לשלושה בתים של ארבע נבחרות, ולשלב הנוקאאוט עלו שתי הנבחרות הראשונות מכל בית ושתי הנבחרות הטובות ביותר מהמקומות השלישיים.
השחקן המצטיין - גבריאל דק ()
מלך הסלים - גבריאל דק () - 21.2 נקודות למשחק
מלך הריבאונדים - אנחל דלגראדו () - 9.5 ריבאונדים למשחק
מלך האסיסטים - טרמון ווטרס () - 8.8 אסיסטים למשחק
שחקןנקודות למשחק1 גבריאל דק21.22 אנדרס פליז17.53 ניקולאס לפרוויטולה16.54 ז'יימה אנשיק16.35 דלאנו בנטון15.7
שחקןריבאונדים למשחק1 אנחל דלגאדו9.52 איסמאל רומרו8.53 סטפן צימרמן8.04 גארי קלארק7.3 ז'יימה אנשיק דלאנו בנטון
שחקןאסיסטים למשחק1 טרמונט ווטרס8.82 פקונדו קמפאסו8.33 פול סטול7.34 ג'רמי פארגו5.75 יוהאנר סיפונטס5.0
שחקןחסימות למשחק1 יאהיר בונילה1.8 ג'ורג' קונדיט3 וינדי גראטרול1.54 רומאני האנסן1.3 היינר מונטניו אריק רומרו
שחקןחטיפות למשחק1 פקונדו קמפאסו3.52 לוצ'אנו פארודי3.03 פול סטול2.84 ריצ'רד בטיסטוטה2.55 טרמונט ווטרס2.0 ג'ורג'ו מיליגאן
שחקןמדד למשחק1 גבריאל דק21.52 פקונדו קמפאסו17.53 ז'יימה אנשיק17.34 איסמאל רומרו17.05 אנחל דלגאדו16.5 טרמונט ווטרס
פיבי אנה טראקייר הייתה אמנית אירית, אשר זכתה להכרה בינלאומית על תפקידה בתנועת האמנויות והאומנות בסקוטלנד, כמאיירת, ציירת ורוקמת.
עבודותיה כללו ציורי קיר בקנה מידה גדול, רקמה, תכשיטי אמייל ואיור ספרים.
בשנת 1920, היא נבחרה כחברת כבוד באקדמיה הסקוטית המלכותית.
פיבי טראקייר נולדה לפיבי אנה מוס ב-24 במאי 1852 בקילטרנן, מחוז דבלין.
הוריה היו הרופא ד"ר ויליאם מוס וטרזה מוס (לבית ריצ'רדסון).
פיבי הייתה השישית מבין שבעת ילדיהם.
ילדיהם היו רמזי, הארי והילדה.
אחיה הבכור של פיבי היה ויליאם ריצ'רדסון מוס, אספן אמנות שהיה בבעלותו היו מספר יצירות של דנטה גבריאל רוזטי.
טראקייר חלקה עם אחיה את האהבה לאמנות, לרבות יחס מיוחד ליצירתם של רוזטי ושל ויליאם בלייק, וסגנונה ובחירת הנושאים שלה נותרו מושפעים עמוקות מהאמנות והשירה של בלייק ורוזטי לאורך כל חייה.
בית חולים מלכותי לילדים חולים
במהלך 1885 ו-1886, טראקייר יצרה סדרה של ציורי קיר עבור קפלת המתים של בית החולים המלכותי לילדים חולים, אדינבורו.
ציור הקיר הוא של שלוש עלמות ("כוחות אלוהיים") אשר גובל בדימויים בתוך לונטות (גומחות בצורת חצי סהר) של ציורי סופרים ואמנים כמו אדוארד ברן-ג'ונס, ויליאם בל סקוט, נואל פאטון וג'ון ראסקין, שהשפיעו רבות על טראקייר.
זו הייתה עבודתה הראשונה כאמנית מקצועית.
בית המתים היה חדר קטן ללא חלונות, בעבר שימש כמחסן פחם, שבו ניתן היה להשאיר גופות "בכבוד ובאהבה" לפני הקבורה.
העבודה הסתיימה ב-1886 ולפני פיתוח נוסף של הבניין ב-1894, הועברו ציורי הקיר לאתר חדש וטראקייר שיקמה והוסיפה פרטים, אם כי בקומפוזיציה פשוטה יותר, בין השנים 1896 ל-1898.
ציורי הקיר שלה של בית הספר לזימרה של קתדרלת סנט מרי (1888–92) זכו בהכרה לאומית.
בתוך חלל פנימי מקומר כמנהרה, הקיר המזרחי מתאר את הכמורה והמקהלה של הקתדרלה.
הקיר הדרומי מתאר את בני דורה הנערצים של טראקייר כמו דנטה גבריאל רוזטי, ויליאם הולמן האנט וג'ורג' פרדריק ווטס.
על הקיר הצפוני שרים ביחד ציפורים ומקהלות, ועל הקיר המערבי מצוירות ארבע חיות שרות.
בית הספר לזימרה עדיין משמש מדי יום לתרגול של מקהלות.
היצירה הידועה ביותר של טראקייר נמצאת בכנסייה האפוסטולית הקתולית הגדולה (1893–1901) ב-Mansfield Place (הנקראת עכשיו מרכז Mansfield Traquair) למרגלות רחוב ברוטון, אשר כונתה "הקפלה הסיסטינית של אדינבורו", העבודה הזו היא "שהביאה להכרה הבין-לאומית שלה."
טראקייר הייתה אמנית פוריה, ולצד ציורי הקיר והרקמה שלה, ייצרה מאות תכשיטים.
היא הוזמנה להציג ביריד העולמי בשיקגו ב-1893, וארבעת הלוחות הרקומים במשי שלה "התקדמות הנשמה" הוצגו בסנט לואיס ב-1904. באותה שנה היא חזרה לציורי קיר.
יצירות רבות אחרות של טראקייר, כוללות עבודות אמייל, כתבי יד מוארים ברצף הסונטות של דנטה גבריאל רוזטי, שיר השירים התנ"כי וסיפור פסיכה ופאן.
כמו כן יצרה טריפטיכון של רקמות המבוסס על סיפורו של אביר הצלב האדום מ"מלכת הפיות" של אדמונד ספנסר - מוצגים במוזיאונים הלאומיים בסקוטלנד באדינבורו.
פיבי טראקייר קבורה עם בעלה, ואפר בנה הארי מוס טראקייר, בבית הקברות של כנסיית קולינטון באדינבורו.
פיבי אמליה ווטסון, באנגלית: Phoebe Amelia Watson (1 ביוני 1858 - 22 באוקטובר 1947) הייתה ציירת ואוצרת קנדית.
היא עבדה בקרמיקה מצוירת, בצבעי מים ושמן.
היא הייתה אחותו של הומר ווטסון, אמן נוף ידוע, והקדישה חלק ניכר מחייה לקידום יצירתו של אחיה, כולל תפקידה כאוצרת של גלריית האמנות של הומר ווטסון .
פיבי אמיליה ווטסון נולדה ב-1 ביוני 1858 בכפר דון, בהווה חלק מהעיר קיצ'נר, אונטריו.
הוריה, רנספורד ווטסון (1824–1861) וסוזנה מוהר, נישאו ב-3 באוקטובר 1852.[2] בבעלותם הייתה טחנה.
פיבי אמיליה ווטסון הייתה שייכת לאחוות ישו.
אחיה היה הומר ווטסון (1855–1936), שהפך לאמן מפורסם.
היא עזבה את בית הספר כשהייתה בשנות העשרה שלה כדי לעזור לפרנס את אמה האלמנה ואת אחיה כדי שיוכל להתמסר לאמנותו.
נאמר כי "מיס ווטסון לאורך כל חייה העדיפה במקום להציג את הישגיה שלא היו מוטלים בספק, לבסס את תביעתה העיקרית לתהילה על יחסיה עם אחיה - הצייר של דון.
ווטסון ציירה על קרמיקה, וגם ציירה נופים ודיוקנאות בצבעי מים ושמן.
בשנת 1896, איגוד האמנות לנשים של קנדה (WAAC) החליט להזמין סט מפואר של כלי חרס שיצויר על ידי חברי האגודה.
האמנים שנבחרו כללו את ווטסון, לילי אוסמן אדמס (1865–1945) ואליס איגן.
ווטסון ציירה שתים עשרה מצלחות המרק.
בין הדיוקנאות של ווטסון יש שישה מראשי ערים של ווטרלו, אונטריו, ושניים של המלכה ויקטוריה.
עבודותיה הוצגו על ידי אגודת האמנים של אונטריו והאגודה לאמנות הנשים של קנדה.
ווטסון עברה לגור בביתו של אחיה הומר לאחר שאשתו רוקסנה מתה ב-1918. היא הפכה לאוצרת של גלריית הומר ווטסון לאמנות בדון, והחזיקה בתפקיד זה עד מותה ב-22 באוקטובר 1947. היא מעולם לא נישאה.
היא נקברה בבית הקברות קינזי, קיצ'נר.
החל משנת 2004, בית הומר ווטסון הפך לבית ספר לאמנות וגלריה קטנה עם ארבעה חדרים הכוללים את עבודותיהם של הומר ווטסון ואמנים אחרים.
פיבי בייקון היא שחיינית אמריקאית, סגנית אלופת עולם (בודפשט 2022) במשחה ל-200 מטר גב.
בייקון נולדה בצ'בי צ'ייס שבמרילנד, ארצות הברית.
באליפות הפאן פסיפיק לנוער שנערכה באוגוסט בסובה שבפיג'י זכתה בשלוש מדליות זהב: במשחה ל-100 מטר גב, במשחה שליחות 4x100 מטר מעורב ובמשחה שליחים 4x100 מטר מעורב משולב.
במשחקים הפאן-אמריקאיים שנערכו באוגוסט בלימה שבפרו זכתה בשתי מדליות זהב: במשחה ל-100 מטר גב בתוצאה של 59.47 דקות, ובמשחה שליחות 4x100 מטר מעורב בתוצאה של 3:57.64 דקות.
באולימפיאדת טוקיו שנערכה ביולי סיימה במקום חמישי במשחה ל-200 מטר גב בתוצאה של 2:06.40 דקות.
באליפות העולם שנערכה ביוני בבודפשט שבהונגריה זכתה במדליית כסף במשחה ל-200 מטר גב בתוצאה של 2:05.12 דקות, אחרי קיילי מקיואן מאוסטרליה (2:05.08 דקות) ולפני ראיין וייט מארצות הברית (2:06.96 דקות).
פיבי (Phoebe - הגייה פונטית ) הוא הלוויין הלא סדיר המסיבי ביותר של שבתאי.
קוטרו הממוצע .הוא קרוי על שם אחד הטיטאנים במיתולוגיה היוונית.
מסלולו אקסצנטרי מאוד, ונוטה באופן משמעותי ביחס לטבעות של שבתאי ולירחים העיקריים שלו.
אבק מפגיעות בפיבי הוא המקור של הטבעת החיצונית והגדולה ביותר של שבתאי, שנמצאת במרחק של כ-7.3 עד 11.8 מיליון ק"מ משבתאי - הטבעת הפלנטרית הגדולה ביותר במערכת השמש.
פיבי היה היעד הראשון שהחללית קאסיני חקרה לאחר הגעתה למערכת שבתאי בשנת 2004. בשל כך, זכה ירח זה לחקירה מעמיקה במיוחד יחסית לגודלו.
מסלולה של קאסיני סביב שבתאי ותזמון הגעתה תוכננו במיוחד כדי לאפשר את מעוף החללית ליד פיבי.
פיבי התגלתה על ידי ויליאם הנרי פיקרינג ב-18 במרץ 1899 מלוחות צילום שצולמו החל מ-16 באוגוסט 1898 במצפה הכוכבים בוידן ליד ארקיפה, פרו.
זה היה הלוויין הראשון שהתגלה בצילום.
פיבי נקראת על שם פיבי, טיטאנית במיתולוגיה היוונית, הקשורה לירח.
פיבי הייתה אחותו של קרונוס (המקבילה היוונית לאל הרומי סאטורן).
על פי קביעת האיגוד האסטרונומי הבינלאומי המאפיינים של פיבי אמורים להיקרא על שם דמויות במיתוס היווני של יאסון.
ואכן בשנת 2005, האיגוד האסטרונומי הבינלאומי קבע רשמית שמות של 24 מכתשים על פני פיבי.
מסלולה של פיבי הוא בתנועה לאחור; כלומר, הירח מקיף את שבתאי במגמה הפוכה לסיבובו של שבתאי.
במשך יותר מ-100 שנים, פיבי היה הירח החיצוני הידוע ביותר של שבתאי, עד לגילוי של כמה ירחים קטנים יותר בשנת 2000. פיבי מרוחק כמעט פי 4 משבתאי מאשר שכנו הגדול הקרוב ביותר, יאפטוס, והוא גדול משמעותית משאר הירחים המקיפים כוכבי לכת במרחקים דומים.
כל הירחים הרגילים של שבתאי מלבד יאפטוס מסתובבים סמוך למישור קו המשווה של שבתאי.
הלוויינים החיצוניים הלא סדירים סובבים במסלולים בעלי אקסנצטריות בינונית עד גבוהה, ואף אחד מהם לא צפוי להסתובב באופן סינכרוני כפי שעושים כל הירחים הפנימיים של שבתאי (חוץ מהיפריון).
טבעת פיבי היא אחת הטבעות של שבתאי.
טבעת זו נוטה ב-27 מעלות למישור המשווה של שבתאי (והטבעות האחרות) והיא משתרעת בין פי 128 עד פי 207 בערך מהרדיוס של שבתאי; פיבי מקיפה את כוכב הלכת במרחק ממוצע של 215 רדיוסי שבתאי.
עובי הטבעת בערך פי 40 מקוטר כוכב הלכת.
מכיוון שמניחים שחלקיקי הטבעת מקורם בפגיעות מיקרו-מטאוראידים בפיבי, גם הם ינועו במסלול, שהפוך לתנועת המסלול של הירח הפנימי הבא, יאפטוס.
חומר הטבעת הנע פנימה פוגע בחצי הכדור המוביל של יאפטוס, ותורם לצביעה הדו-גוונית שלו.
הטבעת כמעט בלתי נראית למרות שהיא גדולה מאוד, והיא התגלתה בתצפית אינפרא אדום של טלסקופ החלל שפיצר.
חומר שנעקר מפני השטח של פיבי על ידי פגיעות מיקרוסקופיות של מטאורים עשוי להיות אחראי לאזורים הכהים על פני השטח של היפריון.
חומר שנזרק לחלל בפגיעות הגדולות בפיבי עשוי להיות המקור של שאר הירחים של קבוצת פיבי - כולם ברדיוס קטן מ-10 ק"מ.
פיבי הוא בקירוב בעל צורה כדורית כדורית, וקוטרו כ-213 ק"מ (קטן בערך פי שישה עשר מזה של הירח).
זהו הירח התשיעי בגודלו של שבתאי, אך הוא השמיני במסתו.
להיפריון, רדיוס גדול יותר, אבל הוא פחות מסיבי מפיבי.
פיבי מסתובב סביב צירו כל תשע שעות ו-16 דקות, ומשלים מסלול שלם סביב שבתאי תוך כ-18 חודשים.
לרוב הירחים הפנימיים של שבתאי יש משטחים בהירים מאוד, אך האלבדו של פיבי נמוך בהרבה בהשוואה אליהם (0.100±0.005), אם כי בהיר יחסית לאלבדו של לירחים לא סדירים אחרים.
פני השטח של פיבי מצולקים מאוד.
קוטר המכתש הגדול ביותר הוא בערך 100 ק"מ.
הצבע הכהה של פיבי הגרם למדענים לשער כי מדובר באסטרואיד שנלכד, מכיוון שהוא דומה לקבוצת האסטרואידים הפחממניים הכהים.
אלה אסטרואידים עתיקים מאוד מבחינה כימית ונהדעה המקובלת היא שהם מורכבים מחומר מקורי שהתעבה מערפילית השמש ועבר מאז רק מעט שינויים.
עם זאת, תמונות מקאסיני מצביעות על כך שהמכתשים של פיבי מראים שוני ניכר בבהירות, מה שמצביע על נוכחות של כמויות גדולות של קרח מתחת לשכבה דקה יחסית של משקעים כהים בעובי של כ-300–500 מטרים.
בנוסף, כמויות של פחמן דו-חמצני זוהו על פני השטח, ממצא שמייחד את פיבי מכלל האסטוראידים הידועים.
ההערכה היא שפיבי מורכב מכ-50% סלע, בניגוד ל-35% המאפיין את הירחים הפנימיים של שבתאי.
מסיבות אלו, מתחזקת ההשערה שפיבי היא למעשה קנטאור, אחד ממספר כוכבי לכת קפואים מחגורת קויפר המקיפים את השמש בין צדק לנפטון שנלכד בשדה הכבידה של שבתאי.
מלבד אזור אחד שנקרא על שם בתה של פיבי, לטו, כל המאפיינים הנקראים הם מכתשים על שם דמויות מהאגדה היוונית על יאסון ווהארגונאוטים.
פיבי נוצרה בחגורת קויפר במהלך שלושה מיליון שנים ללידתה של מערכת השמש, מוקדם מספיק כדי שיהיה מספיק חומר רדיואקטיבי זמין כדי להתיך אותו לכדור, ולהישאר חם כדי שיהיו מים נוזליים במשך עשרות מיליוני שנים.
שלא כמו הירחים האחרים של שבתאי, המיקום של פיבי לא היה אופטמאלי עבור חלליות "וויאג'ר".
וויאג'ר 2 צפתה בפיבי במשך כמה שעות בספטמבר 1981. בתמונות, שצולמו ממרחק של כ-2.2 מיליון קילומטרים בזווית פאזה נמוכה, גודלה של פיבי היה כ-11 פיקסלים והראו כתמים בהירים על פני שטח כהים.
החללית "קאסיני" עברה 2,068 ק"מ מפיבי ב-11 ביוני 2004, והחזירה תמונות רבות ברזולוציה גבוהה, שחשפו משטח מצולק.
מכיוון ש"וויאג'ר 2" לא הצליחה להפיק תמונות באיכות גבוהה של פיבי, השגתן הייתה בראש סדר העדיפויות של משימת "קאסיני" ונתיב הטיסה שלה תוכנן במכוון כדי להתקרב אליו; בגלל תקופת הסיבוב העצמי הקצרה של פיבי, כ-9 שעות ו-17 דקות, "קאסיני" הצליחה למפות כמעט את כל פני השטח של פיבי.
הטיסה הקרובה אפשרה לקבוע את המסה של פיבי בדיוק רב, עם אי ודאות של 1 ל-500 בלבד.
פיבי סנטסינגר (9 ביוני 1931 – 23 בנובמבר 1999) הייתה צפרית אמריקאית אשר התפרסמה בכך שראתה ותיעדה ציפורים מ-8,398 מינים שונים, יותר מכל אדם אחר בהיסטוריה עד לאותה עת, והייתה לאדם הראשון שצפה בלמעלה מ-8,000 מינים.
היא כתבה אוטוביוגרפיה בשם צפרות בזמן שאול אשר עסקה בהישג הזה.
היא טיילה רבות בעולם כדי לצפות בציפורים בסביבתן הטבעית, ותוארה כבעלת זיכרון מצוין ורוח תחרותית חזקה.